Prianti Nur Ramadhani utawa kang luwih akrab diundang Nia Ramadhani ya iku aktris lan bintang iklan Indonesia kang lair ing Jakarta nalika tanggal 16 April 1990. Dhèwèké kalebu artis wédok kang nganut agama Islam. Nia tau pacaran karo penyanyi R&amp;B, ya iku Ressa Herlambang, nanging ora suwé banjur pedhot. Nia banjur pacaran karo Bambang Reguna Bukit utawa kang kondhang kanthi Bams, ya iku penyanyi utawa personèl saka grup band Samsons. Hubungané karo Bams uga mung sedhéla, banjur pedhot. Nia banjur pacaran karo putra ragilé Présidhèn SBY, ya iku Edi Baskoro, kang uga ponakané calon Gubernur Sulawesi Selatan, ya iku Syahrul Yasin Limpo, Adnan Puritcha Ichfan Yasin Limpo. Nia Ramadhani ngrubah jenengé dadi Ramadhania Ardie Bakrie sawisé nikah karo putra pengusaha kaloka Aburizal Bakrie, Ardie Bakrie nalika tanggal 1 April 2010.